

2. pielikums
TEHNISKĀ SPECIFIKĀCIJA
Bioloģiskās notekūdeņu attīrīšanas iekārtas piegāde un uzstādīšana īpašumā “Kaive-1”, Sēmes pagastā, Tukuma novadā
Cenu aptauja Nr. 1-18/14

1. Vispārīgie noteikumi:
1.1. Darba izpildes vieta: īpašums “Kaive-1”, Sēmes pagasts, Tukuma novads.
1.2. Objektā pie mājas atrodas esoša kanalizācijas savākšanas bedre, kas jāņem vērā, izstrādājot tehnisko risinājumu.
1.3. Darbu mērķis: nodrošināt pilnībā funkcionējošas bioloģiskās notekūdeņu attīrīšanas sistēmas izbūvi un nodošanu ekspluatācijā.
1.4. Attīrīšanas iekārtai jābūt paredzētai vismaz 20 iedzīvotāju ekvivalentam (20 IE).
1.5. Iekārtai, materiāliem un veiktajiem darbiem jāatbilst Latvijas Republikā un Eiropas Savienībā spēkā esošajiem normatīvajiem aktiem, standartiem un kvalitātes prasībām.
1.6. Objekta apsekošana pirms piedāvājuma iesniegšanas ir obligāta. Pretendentam jāizpilda un kopā ar Pasūtītāja pārstāvi jāparaksta 4. pielikums.
1.7. Piedāvājuma cenā jāiekļauj visas izmaksas, kas nepieciešamas pilnīgai darbu izpildei un sistēmas nodošanai ekspluatācijā.
2. Darbu apjoms:
2.1. Piedāvāt tehniski pamatotu risinājumu, norādot iekārtas ražotāju, modeli, nominālo jaudu, attīrīšanas tehnoloģiju, elektroenerģijas patēriņu un apkopes prasības.
2.2. Nodrošināt iekārtas, visu nepieciešamo materiālu un aprīkojuma piegādi objektā.
2.3. Veikt zemes darbus, pamatnes sagatavošanu, iekārtas nostiprināšanu, nepieciešamo cauruļvadu, kabeļu un citas infrastruktūras izbūvi.
2.4. Veikt iekārtas montāžu, elektroapgādes un citu darbībai nepieciešamo komunikāciju pieslēgšanu.
2.5. Darbu risinājumā ņemt vērā esošo kanalizācijas savākšanas bedri un apsekošanā konstatēto faktisko situāciju. Esošās bedres turpmāka izmantošana vai atslēgšana jāsaskaņo ar Pasūtītāju.
2.6. Nodrošināt sistēmas pārbaudi, ieregulēšanu, palaišanu un nodošanu ekspluatācijā.
2.7. Pēc darbu pabeigšanas atjaunot skarto teritoriju un likumīgi apsaimniekot darbu laikā radušos atkritumus un lieko grunti.
3. Dokumentācija, garantija un darbu pieņemšana:
3.1. Pirms līguma noslēgšanas iesniegt piedāvātās iekārtas tehnisko aprakstu, atbilstības deklarācijas, sertifikātus un citus atbilstību apliecinošus dokumentus.
3.2. Kopā ar izbūvēto sistēmu nodot Pasūtītājam lietošanas un apkopes instrukciju latviešu valodā, garantijas dokumentus, izpildshēmu un sistēmas palaišanas dokumentus.
3.3. Instruēt Pasūtītāja pārstāvi par sistēmas lietošanu, apkopi un rīcību avārijas situācijās.
3.4. Pretendentam piedāvājumā jānorāda garantijas termiņš iekārtai un veiktajiem darbiem.
3.5. Darbi tiek pieņemti pēc pilnīgas sistēmas ieregulēšanas, dokumentācijas nodošanas un nodošanas-pieņemšanas akta abpusējas parakstīšanas.


